Հավելված

Նոյեմբերյան համայնքի ավագանու

2022 թվականի թիվ որոշման

ԿԱՐԳ

ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ ԱՆԴԱՄԻ ԻՐ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆ ՀԵՏԵՎԱՆՔՈՎ ԱՌԱՋԱՑԱԾ ԾԱԽՍԵՐԻ ԴԻՄԱՑ ԱՄՍԱԿԱՆ ԴՐԱՄԱԿԱՆ ՓՈԽՀԱՏՈՒՑՈՒՄ ՍՏԱՆԱԼՈՒ

Սույն կարգով սահմանվում է Նոյեմբերյան համայնքի ավագանուն Նոյեմբերյան համայնքի բյուջեից տրվող ամսական դրամական փոխհատուցում ստանալու պայմանները:

Համայնքի ավագանու անդամը իր պարտականությունների կատարման հետևանքով առաջացած ծախսերի դիմաց իր ցանկությամբ և ավագանու որոշմամբ կարող է ստանալ ամսական դրամական փոխհատուցում` Հայաստանի Հանրապետության Ազգային ժողովի պատգամավորի ամենամսյա պատգամավորական ծախսերի մինչև 30 տոկոսի չափով:

Նոյեմբերյան համայնքի ավագանու անդամը ստանում է իր պարտականությունների կատարման հետևանքով առաջացած ծախսերի դիմաց ամսական դրամական փոխհատուցում, եթե՝

1. մասնակցել է համայնքի ավագանու նիստերին և քվեարկություններին, մասնակցել է մշտական հանձնաժողովների նիստերին, ստորագրել է իր կողմից կայացված որոշումները և նիստերի արձանագրությունները.
2. հանդիպում է կազմակերպել Նոյեմբերյան համայնքի բնակչության հետ, տեղեկացրել համայնքի ավագանու աշխատանքների մասին.
3. մասնակցել է ավագանու կողմից անցկացվող քաղաքացիների ընդունելություններին:

Նոյեմբերյան համայնքի ավագանու անդամը իր պարտականությունների կատարման հետևանքով առաջացած ծախսերի դիմաց փոխհատուցում ստանալու համար պարտավոր է ներկայացնել իր կատարած ծախսերը հիմնավորող փաստաթղթեր (բացառությամբ նիստերին մասնակցելու և որոշումներն ու նիստերի արձանագրությունները ստորագրելու, մշտական հանձմաժողովների նիստերին մասնակցելու վերաբերյալ):

Փոխհատուցումը տրվում է հաշվի առնելով համայնքի ավագանու բնակության վայրի հեռավորությունը՝ պարտականության կատարման վայրից: